ZÁPISNICA  č. XXII/2009
z mimoriadneho zasadnutia Obecného zastupiteľstva, konaného dňa 13.03.2009 v zasadačke kultúrneho domu

Prítomní : podľa prezenčnej listiny, ospravedlnil sa Ing. E. Balážová, PhD, Ing. M. Ferjenčík

Program :  1. Otvorenie
		2. Prevádzka mäsových špecialít
		3. Diskusia
		4. Návrh na uznesenie
		5. Záver

K bodu 1:
     Starosta obce srdečne privítal na mimoriadnom zasadaní obecného zastupiteľstva poslancov a občanov. Oboznámil s programom. 
Do návrhovej komisie boli navrhnutí: S. Hanuska – PNK,  V. Bahýl, I. Brachna - ČNK 
Za overovateľov: E. Bartková, Z,. Kokavcová
K bodu 2:
    Starosta  informoval o žiadosti p. Bystrianskeho, ktorému OZ uznesením č, 213/2009 schválilo prenájom pozemku pri katolíckom kostole  na zriadenie predajne mäsových špecialít. Zistilo sa, že sa tam nachádza hydrant a stánok sa tam nemôže umiestniť, posunuť sa ďalej nedá, lebo by nebol zabezpečený vstup do bývalej katolíckej školy. KVaŽP opäť prerokovala žiadosť a hľadala iné verejné priestranstvo, aby občania mali zabezpečenú predajňu mäsa. Návrh bol pred hasičskou zbrojnicou, stánok sa umiestni podľa  stavebných predpisov. Poslanci na pracovnej porade s návrhom súhlasili. 
K bodu 3:
1. S. Hanuska  spresnil umiestnenie stánku – pri hlavnej ceste na Ul. SNP  vedľa reštaurácie U suseda..
 2. Ján Beňo – súhlasí s takým umiestnením, lebo z ul. Stred  by mali problém s výjazdom hasičského auta. Niekedy pred hasičskou zbrojnicou stoja autá zamestnancov, ktorí  robia v prevádzke plastov , čo tiež sťažuje výjazd auta.
3. Jozef Melicherčík – predložil na OZ petíciu obyvateľov Športovej ulice, kde žiadajú  opravu miestnej komunikácie. Urobil sa tam plyn, kanalizácia, vodovod, ale cesta sa nedala do pôvodného stavu, vyžaduje si rekonštrukciu.. Petícia je priložená k zápisnici. Požiadal starostu o vyjadrenie, lebo sľubov už mali dosť. 
Starosta uznal, že minulé volebné obdobie bola zrealizovaná stavba verejnej kanalizácie, vynaložil úsilie na zrealizovanie rekonštrukcie MK. Prebehla verejná súťaž, je spracovaný projekt, upravenaý rozpočet, vydané stavebné povolenie. Rozpočet je na 10,5 mil.Sk, z jednej strany bude chodník a druhá strana bude zakrytá. Chceli sme využiť európske fondy. Vo výzve 4.1. revitalizácie sídiel je zahrnutá aj oblasť ciest, ktorá má byť zverejnená každú chvíľu, kde bude presne vyšpecifikované čo tam môže byť. V prípade neúspechu sa bude hľadať nové riešenie, možno aj cez Envirofond.
J. Melicherčík vytkol, že stále „len chcete“, ale činnosť žiadna. Fúrikmi si musia zahadzovať jamy. Navrhuje dať nový koberec.
4. Ing. Svetlíková D.- povedala, že keď výzva len teraz výjde, kým posúdia žiadosti, podpíše sa zmluva, realizácia môže byť až v roku 2010. Minulé volebné obdobie bola tiež na takomto stretnutí, vytkla, že peniaze sa dali na opravu cesty do cigánskej osady. Treba prejsť od sľubov k činnom. 
5. Marek Hanuska podotkol, že projektu nemusí byť vyhovené, žiadosť nemusia schváliť.
6. J. Koželuha poukázal na ťažké autá, ktoré vozia stroje do Agrobonu a tým ešte viac ničia cestu., Treba ju vybrúsiť, asfalt zhutniť v miestach  kde vedie vodovod a plyn. 
7. Sladkovský – býva tam 5 rokov, platí dane. Chce presne to, za čo paltí. 
8. S. Hanuska upozornil, že návrh rozpočtu vysel pred schválením na tabuli 15 dní, nikto nereagoval.
9. J. Melicherčík vytkol staroistovi, že sa blížia voľby a citujem  „od Vás žiadny čin nemáme“.
10. M. Svetlík vystúpil s tým, že keď sa robila kanalizácia a pln, spomínalo sa ako pôjde chodník a kde bude zeleň. Žiada, aby na najbližšie zasdnutie keď príde bol predpokladaný termín začatia opravy ulice. 
11. Starosta oznámil všetkým, že 14.4. bude PPP a 27.4.2009 OZ. Poslanci sa budú touto otázkou zaoberať a hľadať zdroj financií na opravu cesty. 
K bodu 4:
Predseda NK S. Hanuska  predložil návrh uznesenia na schválenie. 
Poslanci hlasovali nasledovne:
-	uzn. č. 215 – prijatá – za hlasovali - Bahýl, Bartková, Belajová, Brachna,  Hanuska, 
Huliaková,Kokavcová         
-	uzn. č. 216  - prijaté za hlasovali - Bahýl, Bartková, Belajová, Brachna,  Hanuska, 
Huliaková,Kokavcová         
K bodu 5:
   Po vyčerpaní programu mimoriadneho rokovania OZ starosta poďakoval všetkým za účasť  a ukončil zasadanie.

                   

 Ing. Anna Pavlendová						Ján Beňo
   prednostka OcÚ							starosta obce
Mgr. Mária Huliaková
 zástupca starostu
Elena Bartková							Zuzana Kokavcová
   overovateľ								        overovateľ